Boede fire uger i denne lejlighed i forbindelse med et arbejdsophold i Athen.

Lejligheden er skønt beliggende i et roligt nabolag med hyggelige restauranter, cafeer mv. i nærheden. Området fremstår ikke særligt turistet, hvilket bidrager til en autentisk oplevelse af livet i Athen. Samtidig er der nem adgang til metroen - nærmeste station ligger blot 100 m væk - med kun 10-15 minutter til Monastiraki og Syntagma-pladsen.

Selve lejligheden er rummelig, velistandsat og minimalistisk indrettet med adgang til en dejlig altan.

Nadia er en utrolig venlig og fleksibel vært, der gerne bruger tid på at give tips om lokalområdet mv., hvis man måtte være interesseret.

Klart anbefalelsesværdig.